**Szilveszteri TOTÓ**

1. Olaszországban kidobálják az ablakon a fölöslegessé vált tárgyakat, hogy az új évre ne vigyenek át semmi kacatot.

2. Mexikóban a maják minden év végén vérre menő focimeccset tartottak. A vesztes csapat tagjait ugyanis feláldozták az isteneknek, hogy sikeres legyen az új év. Ma már nincsen emberáldozat szilveszterkor, a maja kultúra rég a múlté.

3. Komodóban élnek a világ legnagyobb varánuszai, amelyek a 2-3 méter hosszúságot is elérhetik. Úgy is nevezik őket, hogy komodói sárkányok. A komodóiak szilveszterkor kimennek a sárkányokhoz, megetetik őket, és a védelmükbe ajánlják a következő évet.

4. Oroszországban szilveszterkor állítják fel a karácsonyfákat, és január hetedikén ünneplik a karácsonyt.

5. Szibériában a Bajkál tó vidékén léket vágnak a tó jegén, és megmártóznak a jeges vízben, hogy egészségesek legyenek egész évben.

6. Spanyolországban éjfélkor meg kell enni tizenkét szőlőszemet, hogy egészségesek legyenek az év minden hónapjában.

7. Angliában, ha a szerelmesek éjfélkor fagyöngy alatt csókolóznak, akkor a következő évben elválaszthatatlanok lesznek egymástól. Állítólag…

8. Az eszkimók újév napján az eget kémlelik. Ha megjelenik az északi fény, akkor úgy gondolják, sikeres lesz az új esztendő.

9. Ausztráliában kenguru futóversenyt rendeznek minden szilveszterkor.

10. Kubában vizet öntenek ki az ablakon, hogy sima lefolyású, tiszta legyen az újév.

11. Írországban a szelet figyelik: ha nyugati szél fúj, boldog esztendő vár rájuk.

12. Svédországban gyertyát készítenek házilag, és odaajándékozzák a barátaiknak, hogy fényes legyen az új év.

13. Ecudaorban nagyon fontos, milyen fehérneműt viselnek szilveszterkor. Aki szerelemre vágyik a következő évben, az pirosat vesz fel, aki szerencsére, az sárgát.

+1 A szilvesztert csak a keresztény országokban ünneplik december 31-én. Más vallásokban általában a Hold járásához vagy valamilyen vallási ünnephez igazítják az újév kezdetét.

**Szilveszteri TOTÓ megfejtése**

1. Igaz

2. Igaz

3. Igaz

4. Igaz

5. Hamis

6. Igaz

7. Igaz

8. Hamis

9. Hamis

10. Igaz

11. Igaz

12. Igaz

13. Igaz

+1 Igaz